Συντεταγμένες: 03°22′S 36°41′E﻿ / ﻿3.367°S 36.683°E﻿ / -3.367; 36.683

| Αρούσα *(Arusha)* |
| --- |
| **Πόλη** |
| Χάρτης της Τανζανίας, με τη θέση της πόλης Αρούσα, σε σχέση με τις άλλες πόλεις.
Χάρτης της Τανζανίας, με τη θέση της περιφέρειας Αρούσα, σε σκούρο πράσινο.
Χάρτης της Περιφέρειας Αρούσα και σε κόκκινο η Αστική Περιοχή Αρούσα. |
| Χώρα | Τανζανία ! Τανζανία |
| Περιφέρεια | Αρούσα*(Arusha Region)* |
| Περιοχή | Αστική Περιοχή Αρούσα*(Arusha Urban District)* |
| Έκταση Περιφέρειας | 37.576 km²  |
| Έκταση Περιοχής | 1.238,75 km²  |
| Έκταση Δήμου | 266,99 km²  |
| Πληθυσμός Περιφέρειας | 840.404 [01.08.2002]  941.238 [26.08.2012]  |
| Πληθυσμός Περιοχής | 323.198 [26.08.2012]  |
| Πληθυσμός Δήμου | 132.861[27.08.1988] 281.608 [01.08.2002] 416.442 [26.08.2012]  |
| Πληθυσμιακή Κάλυψη Περιφέρειας | 45,1 κάτοικοι / km² [2012]  |
| Πληθυσμιακή Κάλυψη Περιοχής | 260,9 κάτοικοι / km² [2012]  |
| Πληθυσμιακή Κάλυψη Δήμου | 1.559,8 κάτοικοι / km² [2012]  |
| Στοιχεία Επικοινωνίας της Περιφέρειας |
| Ταχυδρομική Διεύθυνση Περιφέρειας | Arusha Regional Commisioner's Office,P.O. Box 3050,Arusha |
| Τηλέφωνο / Φαξ. Περιφέρειας | +254 5608 / +250 2289 +254 5870 / +254 5239 +254 4386 |
| Διαδικτυακή Διεύθυνση Περιφέρειας | arusha.go.tz |
| Σημειώσεις | Η Αρούσα είναι σημαντικό διεθνές διπλωματικό κέντρο. Η πόλη θεωρείται ως η αδιαμφισβήτητη πρωτεύουσα της Κοινότητας της Ανατολικής Αφρικής. |
|

Η **Αρούσα** (***Arusha*** - προφέρεται ως *Α-ρού-σσα*, όπου το "σ" είναι "παχύ", καθότι προφέρεται όπως το αγγλικό *"sh"* στο *ship* ή όπως το γαλλικό *"ch"* στο *chef*), είναι πόλη στο βόρειο τμήμα της Τανζανίας και η πρωτεύουσα της περιφέρειας της Αρούσα, με πληθυσμό 416.442 συν 323.198 στη γύρω Περιφέρεια Αρούσα (2012 απογραφή). Βρίσκεται κάτω από το Όρος Μέρου *(Mount Meru)*, στην ανατολική άκρη του ανατολικού κλάδου της Μεγάλης Ρηξιγενής Κοιλάδας *(Great Rift Valley)*. Η Αρούσα έχει εύκρατο κλίμα. Η πόλη είναι κοντά στο Εθνικό Πάρκο Σερενγκέτι *(Serengeti National Park)*, την Περιοχή Συντήρησης Νγκορονγκόρο *(Ngorongoro Conservation Area)*, το Εθνικό Πάρκο Λίμνης Μανυάρα *(Lake Manyara National Park)*, το Φαράγγι Ολντουβάι *(Olduvai Gorge)*, το Εθνικό Πάρκο Ταρανγκίρε *(Tarangire National Park)*, το Όρος Κιλιμαντζάρο *(Mount Kilimanjaro)* και το Εθνικό Πάρκο Αρούσα *(Arusha National Park)* στο όρος Μέρου.

Η Αρούσα είναι σημαντικό διεθνές διπλωματικό κέντρο. Η πόλη θεωρείται ως η αδιαμφισβήτητη πρωτεύουσα της Κοινότητας της Ανατολικής Αφρικής *(East African Community)*. Επίσης το 1994, η πόλη είχε φιλοξενήσει το Διεθνές Ποινικό Δικαστήριο για τη Ρουάντα *(International Criminal Tribunal for Rwanda)*. Είναι μια πολυπολιτισμική πόλη με την πλειοψηφία του πληθυσμού της, Τανζανούς με μικτά υπόβαθρα: αυτόχθονες Μπαντού *(Bantu)*, Αραβο-Τανζανούς και Ινδο-Τανζανούς καθώς και μικρή λευκή μειοψηφία Ευρωπαίων και Αμερικανών. Οι θρησκείες του πληθυσμού στην Αρούσα είναι: Χριστιανοί, Εβραίοι, Μουσουλμάνοι και Ινδουιστές.

Ετυμολογία
----------

Η Αρούσα (Αγγλ. *Arusha*, Σουαχίλι *Arusha*), στα Σουαχίλι η Αρούσα, παραπέμπει στο *arusi* (αρούσι) που σημαίνει "γάμος" ή και *bibi arusi* (μπίμπι αρούσι) που σημαίνει "νύφη" (προφανώς λόγω της μόνιμης -έως πρόσφατα- παρουσίας του χιονιού στην κορυφή του όρους Κιλιμαντζάρο και που παραπέμπει στον γάμο και τη νύφη).

Ιστορία
-------

Το μνημείο *Uhuru* (Ανεξαρτησίας) στην Αρούσα.
Η πλατεία με τον Πύργο του Ρολογιού στην Αρούσα (1953).
Στη σημερινή θέση της Αρούσα πρωτοεγκαταστάθηκαν στη δεκαετία του 1830, γεωργοκτηνοτρόφοι Μασσάι *(Maasai)* από την περιοχή της Αρούσα από την κοινότητα των *Chini* της Αρούσα, νότια του όρους Κιλιμάντζαρο.:σελίδα 112 Αντάλλασσαν δημητριακά, μέλι, μπύρα και καπνό με τους ποιμενικούς Μασσάι *Kisongo* σε αντάλλαγμα για ζώα, γάλα, κρέας και δέρματα.:σελίδα 112 Η ζήτηση για τρόφιμα αυξήθηκε σημαντικά στην Αρούσα κατά τη δεκαετία του 1860, όταν η εμπορική διαδρομή στον ποταμό Πανγκάνι *(Pangani)* επεκτάθηκε μέσω του παλαιού Μόσι, στην Αρούσα και τελικώς στη δυτική Κένυα.:σελίδα 112 Αν και δεν ήταν ακόμη πόλη, ήταν ένα περιφερειακό κέντρο και είχε μια σειρά από αστικά χαρακτηριστικά.:σελίδα 113

Το 1896, η Αρούσα κατακτήθηκε από τους Γερμανούς, μετά τη δολοφονία των δύο πρώτων ιεραποστόλων που επιχείρησαν να εγκατασταθούν στο κοντινό Όρος Μέρου.:σελίδα 113 Το 1900, οι Γερμανοί εγκατέστησαν μόνιμη παρουσία, όταν χτίστηκε ένα στρατιωτικό φρούριο και περιφράχτηκε από πασσάλους (σουαχ. μπόμα *(boma)*) και φρουρείτο από στρατιώτες. :σελίδα 113 "Η περίφραξη ήταν μια στέρεη δήλωση, που σκοπό είχε να εντυπωσιάσει το γερμανικό ηθικό και την πολιτική τάξη στη γύρω περιοχή. Τοποθετημένο σε ένα ύψωμα με θέα στον κάμπο, το οικοδόμημα με τη μορφή φρουρίου δέσποζε στο γύρω τοπίο" ολοκληρωμένο με ένα πολυβόλο.:σελίδα 113 Πολλοί Αφρικανοί είχαν εκτοπιστεί από τους Γερμανούς δια της βίας από τα πατρογονικά τους εδάφη και αναγκάστηκαν να σκάψουν για ασβέστη ή να μεταφέρουν πέτρες για την κατασκευή του φρουρίου.:σελίδα 114

Το 1916, κατά τη διάρκεια του Α' Παγκοσμίου Πολέμου, οι Βρετανοί πήραν την Αρούσα από τους Γερμανούς.:σελίδα 114 Οι Γερμανοί αξιωματούχοι εγκατέλειψαν την περιοχή, οι Βρετανοί απέλασαν τους Γερμανούς ιεραποστόλους και εποίκους και μόνο μια σκελετική στρατιωτική διοίκηση της πόλης παρέμεινε.:σελίδα 114 Όμως, σιγά-σιγά κατά τη διάρκεια της δεκαετίας του 1920, εφαρμόστηκε πολιτική διοίκηση, έφτασαν ιεραπόστολοι από τις Ηνωμένες Πολιτείες, Βρετανοί και Έλληνες άποικοι, ανακατέλαβαν τα πρώην Γερμανικά αγροκτήματα και η πόλη μεγάλωσε, ειδικά αφού οι Βρετανικοί, μετέφεραν την περιφερειακή διοίκηση από το Νέο Μόσι στην Αρούσα.:σελίδα 114 Το 1928-1929 με την επέκταση του σιδηροδρόμου από το Μόσι προς την Αρούσα, αυξήθηκε σημαντικά το εμπόριο.:σελίδα 114 Σύντομα έκτοτε, όμως, η Μεγάλη Ύφεση (29 Οκτωβρίου 1929) συνέτριψε και το εμπόριο της Αρούσα, το 1940 είχε λιγότερο από 2.000 κατοίκους. :σελίδα 115 Η οικονομική ανάπτυξη επανήλθε κατά τη διάρκεια του Β΄ Παγκοσμίου Πολέμου και μέχρι το 1948, ο πληθυσμός είχε αυξηθεί σε περισσότερα από 5.000 άτομα.:σελίδα 115

Η πλατεία με τον Πύργο του Ρολογιού στην Αρούσα (2004)
Στη δεκαετία του 1960, τμήμα της ταινίας *"Hatari!"* ("Κίνδυνος!") με τον Τζον Γουέιν *(John Wayne)* γυρίστηκε στη *Momella*.

Η Αρούσα υπήρξε καθοριστική πόλη στην ιστορία της σύγχρονης Τανζανία. Επίσημα έγγραφα που παραχωρούν την ανεξαρτησία στην Τανγκανίκα υπεγράφησαν το 1961, από το Ηνωμένο Βασίλειο στην Αρούσα. Επίσης, η Διακήρυξη της Αρούσα υπεγράφη το 1967 στην Αρούσα.

Οι Συμφωνίες της Αρούσα *(Arusha Accords)* υπεγράφησαν στην πόλη της Αρούσα στις 4 Αυγούστου του 1993, με τους εκπροσώπους των ανταγωνιστικών φατριών στον εμφύλιο πόλεμο της Ρουάντα.

Το Συμβούλιο Ασφαλείας του ΟΗΕ, αποφάσισε με το ψήφισμα 955 της 8ης Νοεμβρίου 1994, ότι η Αρούσα έπρεπε να φιλοξενήσει το Διεθνές Ποινικό Δικαστήριο για τη Ρουάντα. Η ίδρυση του δικαστηρίου με τους αλλοδαπούς εργαζομένους της, επηρέασε την τοπική οικονομία της πόλης αυξάνοντας το κόστος ζωής των κατοίκων του. Το δικαστήριο πρόκειται να συρρικνωθεί λόγω του κλεισίματος του το 2014, αλλά ο νόμιμος διάδοχός του, ο Διεθνής Επιπρόσθετος Μηχανισμός για τα Ποινικά Δικαστήρια, συστάθηκε με το ψήφισμα 1966 του Συμβουλίου Ασφαλείας του ΟΗΕ, να συνεχίσει να διατηρεί το άνοιγμα του υποκαταστήματος στην Αρούσα, από την 1η Ιουλίου 2012.

Η Αρούσα ανακηρύχθηκε επίσημα πόλη, από την κυβέρνηση της Τανζανίας, την 1η Ιουλίου 2006.

Οι ασχολίες κλπ. των πρώτων ξένων - Ελλήνων αποίκων
---------------------------------------------------

Το ενδιαφέρον είναι ότι σε άλλα μέρη του κόσμου οι περισσότεροι Έλληνες στη διασπορά, δημιούργησαν την καριέρα τους στο εμπόριο και στις επιχειρήσεις εστίασης (ξενοδοχεία και εστιατόρια). Στην Τανγκανίκα όμως, η πλειοψηφία των Ελλήνων έγιναν κατασκευαστές σιδηροδρόμων και αργότερα διευθυντές φυτειών, ιδιοκτήτες φυτειών σε σχοινοκτήματα στην Τάνγκα (*Tanga*) και στο Μορογκόρο (*Morogoro*), ξεκίνησαν τις φυτείες του καφέ και τις μικτές φυτείες πέριξ του Μόσι (*Moshi*) και της Αρούσα (*Arusha*) ή την καλλιέργεια του καπνού στην Ιρίνγκα (*Iringa*). Αυτοί οι Έλληνες διεκδικούν τη δική τους θέση στην αποικιακή κοινωνία, εκμεταλλευόμενοι τη ρευστότητα και την ασάφεια των αποικιακών ιεραρχιών, οι οποίες διαδραματίζουν διαφορετικές αξιώσεις ότι είναι είτε Ευρωπαίοι, είτε Έλληνες είτε άνθρωποι που είναι ικανότεροι να κατανοήσουν και να συνεργαστούν με τους Αφρικανούς απ' ότι οι Γερμανοί, οι Άγγλοι και οι Ινδοί, λόγω της έλλειψης των φυλετικών διακρίσεων και της κατανόησής των στην εκτεταμένη οικογενειακή ζωή.

Η Περιφέρεια της Αρούσα έχει εδάφη πλούσια και παραγωγικά. Εκτός του καφέ, παράγει επίσης και σε μεγάλες ποσότητες: δημητριακά, (σιτάρι, αραβόσιτο, φασόλια, μπιζέλια) καθώς επίσης και ηλιοτρόπιο και λίγο πύρεθρο. Μέχρι το 1948, ήταν η πρώτη σε παραγωγή παπαΐνης περιοχή, σε ολόκληρη τη χώρα, στη συνέχεια όμως, επειδή έπεσε η τιμή της, οι κτηματίες στράφηκαν προς άλλες καλλιέργειες και παρόλο που στη συνέχεια η τιμή της επανήλθε σε ικανοποιητικά επίπεδα, οι γεωργοί δίσταζαν, φοβούμενοι επανάληψη της πτώσης στην τιμή της. Θεωρείται δε και όχι αδίκως, ως η ωραιότερη πόλης της Χώρας. Η περιβάλλουσα την Αρούσα φύση, με τα πυκνόφυτα, αιωνόβια, αειθαλή της δέντρα, τα κεφεδοκτήματα, τις πολλές και πυκνές μπανανοφυτείες, το εντυπωσιακό Όρος Μέρου και τους ποιητικούς γηλόφους, δίνουν στην όλη περιοχή μια αίσθηση ρομαντική και συνάμα ποιητική.

Η περιοχή εκτός των Γερμανών και όταν αυτοί εκδιώχθηκαν το 1916 από τους Άγγλους, άρχισε να εποικίζεται σταδιακά από Ευρωπαίους όλων των εθνικοτήτων.:σελίδα 114

Σημαντικός άποικος ήταν ένας Αγγλοεβραίος ονόματι *Bloom*, του οποίου η φυτεία, αριθμούσε πάνω από 1,000,000 δέντρα καφέ, άλλος σημαντικότατος άποικος της περιοχής, ήταν ο "Βασιλεύς" των διαμαντιών *Williamson*.Στην περιοχή, εισέρρευσε πέραν των Ευρωπαίων και πλήθος Ινδών· και οι οποίοι ασχολήθηκαν κυρίως με το εμπόριο. 

Ο πρώτος Έλληνας που ξεκίνησε την καλλιέργεια του καφέ, ήταν κάποιος Μιχαήλ Μιχαλάκης (από την Κάτω Παναγιά, Μ. Ασίας), ο οποίος εγκαταστάθηκε στην περιοχή Ντουρούμα (*Nduruma*) όπου έκτισε και την οικία του.

Παρακάτω, αναφέρονται ορισμένοι από τους Έλληνες οι οποίοι κατοικούσαν στην περιοχή κατά το 1950+:

* Γεώργιος Μηνιώτης (εκ Κάτω Παναγιάς),
* Γεώργιος Κόμπος (εκ Κάτω Παναγιάς),
* Δημήτριος Ι. Σαρίκας (εκ Κάτω Παναγιάς),
* Αλέξανδρος Δ. Σαρίκας (εκ Κάτω Παναγιάς),
* Νικόλαος Κ. Ζηκάκης (εκ Κάτω Παναγιάς),
* Ιωάννης Κουτουβίδης (εκ Κάτω Παναγιάς),
* Σταμάτιος Γ. Γιαννούλης (εκ Τσεσμέ, Μ. Ασίας),
* Ευγένιος Στυλιανού (από το χωριό Κτήμα, Πάφου, Κύπρου),
* Σωκράτης Ευσταθίου (από το χωριό Κτήμα, Πάφου)
* Λέανδρος Ευσταθίου (από το χωριό Κτήμα, Πάφου),
* Ζήνων Ευσταθίου (από το χωριό Κτήμα, Πάφου),
* Χρήστος Γαλανός (εκ Βλάστης Μακεδονίας),
* Αριστοτέλης Μάτσης (εκ Βασιλικού, Παγωνίου, Ηπείρου),
* Λεωνίδας Δούκας (εκ Μ. Ασίας),
* Λεωνίδας Πέτρου Χριστιανάκης (εκ Σμύρνης, Μ. Ασίας),
* Κυπριανός Σάββα Φιερρός (εκ Καραβά Κύπρου),
* Βλαδίμηρος Μιχαηλίδης (από το χωριό Καλέπεια, Πάφου, Κύπρου),
* Βάσος Καλογέρης (εκ Κλήρου, Κύπρου),
* Σωκράτης Ευσταθίου (εκ Κύπρου),
* Ιωάννης Αναστ. Ιωαννίδης (από το χωριό Ζωοπηγή, Λεμεσού Κύπρου),
* Κώστας Παναγ. Αποκίδης (από το χωριό Ζωοπηγή, Λεμεσού),
* Μιχαήλ Κυρ. Κωνσταντινίδης (από το χωριό Ζωοπηγή, Λεμεσού),
* Ανδρέας Γιαννάκη Χριστοφόρου (εκ Βαρωσίων, Κύπρου),
* Κώστας Ν. Καρατζάς (εκ Κυρήνειας, Κύπρου),
* Αντώνιος Κ. Παπαδόπουλος (από το χωριό Πέρα Πεδί, Κύπρου),
* Νικόλαος Χριστοφ. Μιχαηλίδης (από το χωριό Μελίνη, Λάρνακος, Κύπρου),
* Νικόλαος Εμμ. Μανθεάκης (εξ Ελιάς, Πεδιάδος, Κρήτης),
* Δημήτριος Εμμ. Μανθεάκης (εξ Αγίου Βασιλείου, Πεδιάδος, Κρήτης),
* Δημήτριος (Τάκης) Εμμ. Γιαννικάκης (εξ Ελιάς, Πεδιάδος, Κρήτης),
* Δημήτριος Εμμ. Μαρινάκης (εκ Σελίνου, Κρήτης),
* Γεώργιος Ανδρ. Ζαβάκος (από το χωριό Αιγαί (Βλοβοκά) Αχαΐας),
* Τάκης Κ. Τσίκνος (εξ Αιγίου),
* Κωνσταντίνος Λ. Μιχαλόπουλος (εκ Πύργου, Ηλείας),
* Λάζαρος Χόρν (εξ Αθηνών),
* Δημήτριος Τζαμτζής (εκ Πλάκας, Αθηνών),
* Ιωάννης Χατζηστυλιάνης (εκ Μυτιλήνης),
* Στράτης Μαλαματίνας (εκ Τενέδου),
* Χρήστος Στυλ. Ευδαίμων (εκ Τενέδου),
* Νάσος Περρής,
* Μιχαήλ Πλατανιώτης κ.ά.

Βιομηχανία και οικονομία
------------------------

Η κύρια βιομηχανία της πόλης είναι ο τομέας των υπηρεσιών. Η πόλη φιλοξενεί πολλές μικρές και μεγάλες επιχειρήσεις, τράπεζες, εμπορικά καταστήματα και εμπορικές επιχειρήσεις καθιστώντας την έτσι την οικονομική και πολιτιστική πρωτεύουσα της περιοχής. Η πόλη της Αρούσα, είναι η έδρα του μεγαλύτερων μεταποιητικών τομέων ζυθοποιίας στην περιοχή, κατασκευής ελαστικών (αυτοκινήτων), της επεξεργασίας αγροτο-δασικών και μιας μεγάλης κατασκευάστριας φαρμακευτικών.

Νομοθετική Συνέλευση Ανατολικής Αφρικής *(East African Legislative Assembly)*.
Ο τουρισμός επίσης, συμβάλλει σημαντικά στην οικονομία της πόλης της Αρούσα, όντας ο δεύτερος μεγαλύτερος συντελεστής εισοδήματος στην Τανζανία. Λαμβανομένου υπόψη της θέσης της πόλης, κοντά σε μερικά από τα μεγαλύτερα εθνικά πάρκα και καταφύγια θηραμάτων στην Αφρική, συμπεριλαμβανομένων μεταξύ άλλων, του *Serengeti National Park*, του *Kilimanjaro National Park*, του *Ngorongoro Conservation Area*. Πολλά ντοκιμαντέρ και μεγάλου μήκους ταινίες έχουν γυριστεί στην και γύρω από την Αρούσα, συμπεριλαμβανομένης της ταινίας του 1962, *"Hatari!"* ("Κίνδυνος!") με τον Τζον Γουέιν *(John Wayne)*, του Χάουαρντ Χοκς *(Howard Hawks)* ταινία. Μετά από αυτό, κάποιοι γνωστοί ηθοποιοί και οι κυνηγοί, όπως ο *Wayne*, *Hardy Krüger*, ο *Robert Taylor* επισκέφτηκαν την Αρούσα, διαμένοντας όπως στο χτισμένο κατά το 1935 ξενοδοχείο, *Safari Hotel*.

Η πόλη της Αρούσα είναι η έδρα της Κοινότητας της Ανατολικής Αφρικής *(East African Community)* και φιλοξενεί το Διεθνές Ποινικό Δικαστήριο για τη Ρουάντα *(International Criminal Tribunal for Rwanda)* και το Αφρικανικό Δικαστήριο για τα Ανθρώπινα Δικαιώματα και των Λαών *(African Court on Human and Peoples' Rights)*.

Η πόλη είναι η έδρα του διάσημου Διεθνούς Συνεδριακού Κέντρου της Αρούσα *(Arusha International Conference Center)* που φιλοξενεί πολλές διεθνείς συναντήσεις.

Η Αρούσα είναι επίσης ένας πολύ γνωστός προορισμός για τις Μη Κυβερνητικές Οργανώσεις που λειτουργούν εκτός πόλεως, σε μια ποικιλία περιφερειών και τομείς βοήθειας, όπως ευαισθητοποίηση στο HIV και το AIDS, την εκπαίδευση των παιδιών και μικρο-χρηματοδότηση.

Συνοικίες
---------

Ο Επισκοπικός Ναός της Αρούσα.
Μεταξύ των περιοχών που ξεχωρίζουν στην Αρούσα, είναι η Κεντρική Επιχειρηματική Περιοχή *(Central Business Area)*, που βρίσκεται στον πύργο του ρολογιού (βλ. τη σχετική φωτογραφία καθώς και τη σχετική σημείωση), το *Sekei* στα βορειοδυτικά, το οποίο είναι σε μεγάλο βαθμό κατοικίες με έντονη νυχτερινή ζωή, το *Njiro*, ένα ταχύτατα αναπτυσσόμενο προάστιο της μεσαίας τάξης προς τον Νότο και το *Tengeru*, μια ζωντανή αγορά της πόλης στα Ανατολικά.

Βόρεια της Αρούσα είναι οι συνοικίες, *Karatu*, Νγκορονγκόρο, *Monduli*, *Arumeru* και *Longido*, περίπου 90 λεπτά βόρεια της Αρούσα με ντάλα ντάλα *(dala dala)* (μικρολεωφορεία-ταξί) κατά μήκος του δρόμου Αρούσα-Ναϊρόμπι. Το *Robanda Safari Camp* είναι μια από τις αγαπημένες κατασκηνώσεις σαφάρι, που βρίσκεται λίγο έξω από την Πύλη Ικόμα του Σερενγκέτι Ikoma Πύλη *(Serengeti Ikoma Gate)*. Η τοποθεσία αυτή επιλέχθηκε με προσοχή, έτσι ώστε να είναι ακριβώς στον δρόμο της μετανάστευσης των γκνου *(wildebeest)*. Η καλύτερη στιγμή για να δει κανείς αυτό την εντυπωσιακή μετανάστευση, είναι από τον Μάιο έως τον Αύγουστο και από τον Οκτώβριο έως τον Δεκέμβριο. Υπάρχει μια υψηλή συγκέντρωση ζώων καθ'όλο τον χρόνο, με μεγάλα κοπάδια από γκνου, ζέβρες, ελέφαντες και καμηλοπαρδάλεις. Άλλα είδη ζώων περιλαμβάνουν λιοντάρια, ύαινες, γαζέλες, τόπι και βουβάλια.

Ο πύργος του ρολογιού της Αρούσα 03 ° 22'20.5 "S 036 ° 41'40.1" E γενικά υποτίθεται ότι βρίσκεται στο μέσο μεταξύ Καΐρου και το Κέιπ Τάουν, ως εκ τούτου αντιπροσωπεύει το σημείο στα μισά του δρόμου μεταξύ των δύο άκρων της παλιάς Βρετανικής Αυτοκρατορίας στην Αφρική. Ωστόσο, το πραγματικό μέσο μεταξύ των δύο αυτών πόλεων, βρίσκεται στο κεντρικό Κονγκό. Ο πύργος του ρολογιού σήμερα, κοσμείται με το λογότυπο της *Coca-Cola*.

Μεταφορές
---------

Η Αρούσα, ως επί το πλείστον εξυπηρετείται για τους διεθνείς ταξιδιώτες, από το Διεθνές Αεροδρόμιο του Κιλιμαντζάρο *(Kilimanjaro International Airport)*, περίπου 60 χιλιόμετρα (37 μίλια) ανατολικά, περίπου στα μισά του δρόμου προς το Μόσι. Το αεροδρόμιο εξυπηρετεί πτήσεις εσωτερικού (εγχώριες) και εξωτερικού (διεθνείς). Το Αεροδρόμιο της Αρούσα *(Arusha Airport)*, βρίσκεται στα δυτικά της πόλης και εξυπηρετεί περισσότερους από 87.000 επιβάτες ετησίως. Το οδικό δίκτυο μπορεί να γίνει μέσω ιδιωτικών επιχειρήσεων πούλμαν (λεωφορείων) προς Ναϊρόμπι, Ντοντόμα, Νταρ ες Σαλαάμ και άλλες μεγάλες πόλεις της χώρας.

Εκπαίδευση και υγεία
--------------------

Τα περισσότερα παιδιά της Αρούσα, παρακολουθούν τα δημόσια σχολεία που βρίσκονται σχεδόν σε κάθε πτέρυγα της πόλης. Υπάρχουν τέσσερα διεθνή σχολεία μέσα και γύρω από Αρούσα: Διεθνές Σχολείο Μόσι *(International School Moshi)* (Πανεπιστημιούπολη της Αρούσα) *(Arusha Campus)*, Διεθνές Σχολείο της Αρούσα *(Arusha International School)* (το πρώην "Αρούσα Σκουλ" *("Arusha School")*), Σχολείο *Braeburn* *(Braeburn School)* και το Διεθνές Σχολείο του Αγ. Κωνσταντίνου *(St. Constantine's International School) (SCIS)* (το πρώην *St. Constantine's East African Hellenic School (EAHS)*, της ελληνικής ομογένειας (της τότε) Τανγκανίκα).

Το Λουθιρανικό Νοσοκομειακό Κέντρο της Αρούσα *(Arusha Lutheran Medical Center)* στο κέντρο της πόλης.
Η πόλη της Αρούσα είναι η έδρα του Εθνικού Κολεγίου Τουρισμού - Πανεπιστημιούπολης της Αρούσα Τεχνικό Κολλέγιο της Αρούσα *(Arusha Technical College)*, Ινστιτούτο Κοινοτικής Ανάπτυξης *Tengeru* *(Tengeru Institute of community Development)*, το Αφρικανικό Ινστιτούτο Επιστήμης και Τεχνολογίας, Νέλσον Μαντέλα *(The Nelson Mandela African Institute of Science and Technology)*, το Ινστιτούτο Διαχείρισης Ανατολικής και Νότιας Αφρικής *(Eastern and Southern African Management Institute)*, Κέντρο Επαγγελματικής Κατάρτισης και Συνεργασίας για την Ανάπτυξη ( MS-TCDC) *(MS Training Centre for Development Cooperation*), το Ινστιτούτο Λογιστικής της Αρούσα *(The Institute of Accountancy Arusha)*, Ινστιτούτο Δασικής Εκπαίδευσης, *Olmotonyi* *(Forestry Training Institute, Olmotonyi)*, Ινστιτούτο Έρευνας Άγριας Ζωής της Τανζανία *(Tanzania Wildlife Research Institute)*, Πανεπιστημιακό Κολέγιο Makumira *(Makumira University College)*, το Πανεπιστήμιο της Αρούσα *(The Arusha University)* και το Πανεπιστήμιο του Όρους Μέρου *(The Mount Meru University)*. Ενώ σχέδιο για τη δημιουργία Πανεπιστημίου Αγά Χαν-Πανεπιστημιούπολη της Αρούσα *(Aga Khan University-Arusha Campus)*, βρίσκεται στα αρχικά στάδια.

Η Αρούσα φιλοξενεί τα μεγαλύτερα ιατρικά νοσοκομεία στην Περιφέρεια της Αρούσα. Το Νοσοκομείο του Όρους Μέρου *(Mount Meru Hospital)* και Λουθηρανικό Ιατρικό Κέντρο της Αρούσα *(Arusha Lutheran Medical Center)* είναι από τα μεγαλύτερα στην πόλη.

Γεωγραφία και κλίμα
-------------------

Παρά την εγγύτητά του προς τον ισημερινό, το υψόμετρο της Αρούσα είναι 1.400 μέτρα (4.600 πόδια) στις νότιες πλαγιές του Όρους Μέρου διατηρεί θερμοκρασίες σχετικά χαμηλές και ανακουφίζει από την υγρασία. Δροσερός ξηρός αέρας επικρατεί για μεγάλο μέρος του έτους. Η θερμοκρασία κυμαίνεται μεταξύ 13 και 30 βαθμών Κελσίου, με κατά μέσο όρο περίπου τους 25 βαθμούς Κελσίου. Έχει ξεχωριστή υγρή και ξηρή εποχή και βιώνει ένα ανατολικό άνεμο προερχόμενο από τον Ινδικό Ωκεανό, μερικές εκατοντάδες μίλια ανατολικά.


| Κλιματικά δεδομένα της Αρούσα *(Arusha)*. |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 29(84) | 29(84) | 27(81) | 25(77) | 22(72) | 21(70) | 21(69) | 22(72) | 24(76) | 27(80) | 27(81) | 27(81) | 25,1 |
| Μέση Ελάχιστη °C (°F) | 10(50) | 11(51) | 12(53) | 14(57) | 11(52) | 9(48) | 9(49) | 9(48) | 8(47) | 11(51) | 11(51) | 10(50) | 10,3(51) |
| Υετός mm (ίντσες) | 58 | 84 | 178(7) | 368 | 211 | 33 | 15 | 20 | 20 | 36 | 112 | 102(4) | 124 |
| *Πηγή: Weatherbase* |

Αθλητισμός
----------

Η πόλη είναι η έδρα της εθνικής ομάδας ράγκμπι στην Τανζανία *(Tanzania national rugby union team)*. Η πόλη φιλοξενεί επίσης Διεθνή ματς ράγκμπι. Ο *Joshua Peterson* ο οποίος έπαιξε για την εθνική ομάδα ήταν ο δεύτερος νεότερος διεθνής παίκτης του ράγκμπι, μετά τον *Johnny Wilkinson*. Το Νότιο *Pool A* του Τροπαίου της Μπύρας Κάστελ του 2007 *(2007 Castel Beer Trophy)* επίσης φιλοξενήθηκε ως εδώ.

Η πόλη είναι η έδρα της Αρούσα FC *(Arusha FC)*, ​​παίζοντας στο στάδιο *Sheikh Amri Abeid Memorial Stadium*, αντιπροσωπεύει την πόλη στο πρωτάθλημα ποδοσφαίρου της Τανζανία.

Η πόλη φιλοξένησε επίσης, τον μαραθώνιο του Όρους Μέρου που διεξήχθη από το 1985 έως το 2004. Το ρεκόρ "όλοι οι συμμετέχοντες" για τον ταχύτερο μαραθώνιο χρόνο στην Τανζανία, 2:13:46, ορίστηκε στην εκδήλωση από τον πρώην δρομέα μεγάλων αποστάσεων *Benedict Ako* την 1η Αυγούστου 1993.

Στις 21 Μαΐου 2011, οι μπουλντόγκ του Πανεπιστημίου Ντρέικ *(Drake University Bulldogs)* νίκησαν την *CONADEIP All-Stars* με 17-7 στο πρώτο παιχνίδι Αμερικανικού ποδοσφαίρου στην Τανζανία.

Πολιτισμός και κουζίνα
----------------------

Κοτόπουλο ψητό *(kuku choma)*, τσιπς και μπανάνα ψητή *(ndizi choma)*.
Η Αρούσα είναι γνωστή για την έντονη νυχτερινή της ζωή, με τα δημοφιλή τοπικά νυχτερινά κέντρα όπως *Masai Camp*, Ελληνική Λέσχη *(Greek Club)*, Λέσχη AQ *(Club AQ)*, το *Colobus Club*, και *Via Via*.

Η πόλη φιλοξενεί το Εθνικό Μουσείο Φυσικής Ιστορίας *(National Natural History Museum)*. Το μουσείο περιλαμβάνει τρία εκθέματα σχετικά με τον πρώτο άνθρωπο, φυτά και ζώα της περιοχής καθώς και την ιστορία της πόλης.

Υπάρχει ένα μικρό μουσείο δίπλα από το μνημείο *Uhuru* (Ανεξαρτησίας) όπου εμφανίζονται πληροφορίες σχετικά με τη διαδικασία της Διακήρυξης της Αρούσα *(Arusha Declaration)*, το 1967.

Αρούσα είναι επίσης η έδρα της Μεγάλων Λιμνών της Αφρικής *(African Great Lakes)* του πρώτου κέντρου τοπικών μέσων ενημέρωσης της περιοχής, *Aang Serian Drum*.

Κουζίνα της πόλης είναι ένα μείγμα με πιάτα από διάφορα μέρη της Τανζανία, καθώς και των παγκόσμιων γαστρονομικών παραδόσεων. Κρέας ψητό *(nyama choma)*, καυτό κάθισμα *(kiti moto)*, κοτόπουλο ψητό *(kuku choma)* είναι ένα πολύ δημοφιλές πιάτο μπάρμπεκιου και συνήθως σερβίρεται με τοπική κρύα μπύρα και *pili pili*. Τσίπς αυγών *(chips mayai)* είναι ένα άλλο δημοφιλές τοπικό πιάτο.

Στον λαϊκό πολιτισμό
--------------------

Η Αρούσα, το 1962, ήταν το σκηνικό για την ταινία *"Hatari!"* *("Κίνδυνος!")* σκηνοθεσίας του Χάουαρντ Χοκς *(Howard Hawks)* και με πρωταγωνιστή τον Τζον Γουέιν *(John Wayne)*. Στο βίντεο παιχνίδι *Halo 3*, μια πινακίδα στον αυτοκινητόδρομο, φαίνεται να λέει "Αρούσα", αν και διαγράφτηκε, γεγονός που υποδηλώνει ότι η πόλη καταστράφηκε από το Σύμφωνο *(Halo)*.

Αδελφές πόλεις
--------------

* Ντάρχαμ *(Durham)*, Βόρεια Καρολίνα *(North Carolina)*, Ηνωμένες Πολιτείες
* Κάνσας Σίτι *(Kansas City)*, Μισούρι *(Missouri)*, Ηνωμένες Πολιτείες
* *Mürzzuschlag*, Αυστρία *(Austria)*
* *Tifariti*, Δυτική Σαχάρα *(Western Sahara)*

Δείτε επίσης
------------

* Διοικητικές υποδιαιρέσεις της Τανζανίας
* Περιφέρεια Αρούσα

Σημειώσεις
----------

1. ↑  Τα αποκαλυπτήρια έγιναν από τις Αγγλικές Αρχές, στις 23 Φεβρουαρίου 1952 και τιμώμενο πρόσωπο, ήταν ο δωρητής του, Έλληνας ευεργέτης Χρήστος Γαλανός, προς ανάμνηση της συμμαχικής νίκης κατά τον Β΄ Παγκόσμιο Πόλεμο. Στη μία πλευρά του πύργου, υπάρχει μια μικρή πλακέτα η οποία γράφει τα παρακάτω: *Presented by Christos Galanos Esquire to commemorate the glorious victory of the Allied Nations 1945.*
2. ↑   Το κέντρο της Αρούσα, όπου η πλατεία του πύργου με το ρολόι, συμβολίζει το μέσο της απόστασης Βορρά - Νότου της Αφρικανικής ηπείρου.
3. ↑  Εδώ θα πρέπει να τονισθεί και η εχθρική στάση των ιθαγενών προς τους Ευρωπαίους. Κατά τα πρώτα είκοσι χρόνια της αποικιακής ιστορίας της Γερμανίας ... οι ιθαγενείς είχαν υποστεί σκληρή μεταχείριση και άγρια εκμετάλλευση. Οι αποικιακοί τους τυχοδιώκτες, οι επίσημες ή εμπορικές εταιρείες, τους έκλεψαν τα εδάφη, τις οικίες, την ελευθερία και συχνά απρόσεκτα και σκληρά ακόμη και τη ζωή τους. Οι συνεχείς και έντονες εξεγέρσεις των, ήσαν οι μοναδικοί τραγικοί μάρτυρες της αθλιότητας και της αδυναμίας των.

Παραπομπές σημειώσεων
1. ↑  Ιωάννης Ν.Τσόντος (1953). «Έλληνες εις Κένυαν». *Έλληνες εν τη Ξένη (Τανγκανίκα) 1951-1953*. Λευκωσία - Κύπρος: Τύποις "Ζάβαλλη". σελ. 279.
2. ↑  John Iliffe (2008) [1969]. «Chapter I, THE ARGUMENT». *Tanganyika Under German Rule 1905-1912*. Cambridge CB2 8RU, UK: Cambridge University Press. σελίδες 2& 3 (Townsend, Rise and fall of Germany's colonial empire, p. 273.). ISBN 978-0-521-05371-6.

Παραπομπές
----------

1. 1 2 3 4  Thomas Brinkhoff (20 Ιουλίου 2013). «Arusha (Region)». city population. Αρχειοθετήθηκε από το πρωτότυπο στις 4 Μαΐου 2015. Ανακτήθηκε στις 25 Μαΐου 2015.
2. 1 2 3  Thomas Brinkhoff (20 Ιουλίου 2013). «Arusha (District)». city population. Αρχειοθετήθηκε από το πρωτότυπο στις 4 Μαΐου 2015. Ανακτήθηκε στις 25 Μαΐου 2015.
3. 1 2 3 4 5  Thomas Brinkhoff (20 Ιουλίου 2013). «Arusha (City)». city population. Αρχειοθετήθηκε από το πρωτότυπο στις 4 Μαΐου 2015. Ανακτήθηκε στις 25 Μαΐου 2015.
4. ↑  «Population Distribution by Administrative Areas - 2012 Population and Housing Census». *National Bureau of Statistics*. United Republic of Tanzania. 2013. σελ. 26. Ανακτήθηκε στις 1 Νοεμβρίου 2014.
5. ↑  Daily Nation, A day in Arusha, 22 Ιουλίου 2018[*νεκρός σύνδεσμος*]
6. 1 2 3 4 5 6 7 8 9 10 11 12 13 14 15  "'A Town of Strangers' or a 'Model Modern East African Town'? Arusha & the Arusha", authored by Thomas Spear, in *Africa's Urban Past*, edited by David Anderson and Richard Rathbone, James Currey Publishers, 2000, accessed 31 October 2014
7. ↑  «Arusha Times». Αρχειοθετήθηκε από το πρωτότυπο στις 16 Οκτωβρίου 2007. Ανακτήθηκε στις 10 Ιανουαρίου 2015.
8. 1 2 3  {{Greek identity/community in east africa, Introduction, ανακτήθηκε στις 4 Φεβρουαρίου 2019}}
9. ↑  Ιωάννης Ν.Τσόντος (1953). «Αρούσα». *Έλληνες εν τη Ξένη (Τανγκανίκα) 1951-1953*. Λευκωσία - Κύπρος: Τύποις "Ζάβαλλη". σελίδες 182–183.
10. ↑  Ιωάννης Ν.Τσόντος (1953). «Αρούσα». *Έλληνες εν τη Ξένη (Τανγκανίκα) 1951-1953*. Λευκωσία - Κύπρος: Τύποις "Ζάβαλλη". σελίδες 182 & 197.
11. ↑  Ιωάννης Ν.Τσόντος (1953). «Αρούσα». *Έλληνες εν τη Ξένη (Τανγκανίκα) 1951-1953*. Λευκωσία - Κύπρος: Τύποις "Ζάβαλλη". σελ. 182.
12. ↑  {{Greek identity/community in east africa, Greeks in East Africa; 1890’s-1916, ανακτήθηκε στις 5 Φεβρουαρίου 2019}}
13. ↑  Ιωάννης Ν.Τσόντος (1953). «Αρούσα». *Έλληνες εν τη Ξένη (Τανγκανίκα) 1951-1953*. Λευκωσία - Κύπρος: Τύποις "Ζάβαλλη". σελίδες 183–199.
14. ↑  «The New Safari Hotel at *Arusha Hotels and Lodges»*. *Africanlegendsdmc.com*. Αρχειοθετήθηκε από το πρωτότυπο στις 7 Οκτωβρίου 2013. Ανακτήθηκε στις 25 Ιουνίου 2013.
15. ↑  
«Weatherbase: Historical Weather for Arusha, Tanzania». Weatherbase. 2011. Ανακτήθηκε στις 24 Νοεμβρίου 2011.
16. ↑  «Mount Meru Marathon». *Association of Road Racing Statisticians*. Αρχειοθετήθηκε από το πρωτότυπο στις 20 Οκτωβρίου 2010. Ανακτήθηκε στις 30 Οκτωβρίου 2010.
17. ↑  «All-Comers Records- Marathon». *Association of Road Racing Statisticians*. Αρχειοθετήθηκε από το πρωτότυπο στις 20 Οκτωβρίου 2010. Ανακτήθηκε στις 30 Οκτωβρίου 2010.
18. ↑
19. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Ιουλίου 2011. Ανακτήθηκε στις 10 Ιανουαρίου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αρούσα** |

* Forestry Training Institute Olmotonyi (FTI)
* Eastern and Southern Africa Management Institute Αρχειοθετήθηκε 2018-06-11 στο Wayback Machine.
* David Marsh's Childhood Map of European Area of Arusha, ca. 1956
* 
* 

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 161903102
* LCCN: n79065364
* ISNI: 0000 0001 0816 3718
* GND: 4308635-4
* SUDOC: 158445252
* NKC: ge428312

 |

 |